D'acord amb la Llei 44/2003, de 21 de novembre, d'ordenació de les professions sanitàries, les funcions de tutoria i d'organització de la formació especialitzada són funcions de gestió clínica que s'han d'avaluar i reconèixer tant pel centre sanitari corresponent com pel servei de salut i pel conjunt del sistema sanitari, de la manera que cada comunitat autònoma determini.
El Reial decret 183/2008, de 8 de febrer, pel qual es determinen i classifiquen les especialitats en ciències de la salut i es desenvolupen determinats aspectes del sistema de formació sanitària especialitzada, desenvolupa aspectes bàsics i fonamentals en el sistema de formació sanitària especialitzada, com els referits a les unitats docents, les comissions de docència, els i les caps d'estudis, els tutors i les tutores i els procediments d'avaluació de les persones residents.
En compliment de les disposicions del Reial decret 183/2008, precitat, la Comissió de Recursos Humans del Sistema Nacional de Salut va aprovar un Acord pel qual es fixen criteris generals relatius a la composició i les funcions de les comissions de docència, a la figura del cap o de la cap d'estudis de formació especialitzada i al nomenament del tutor o de la tutora, fet públic per l'Ordre SCO/581/2008, de 22 de febrer.
Aquest Acord conté els criteris generals relatius a aquestes matèries, que són d'aplicació comuna en tot el sistema sanitari implicat en la formació d'especialistes en ciències de la salut pel sistema de residència.
L'avaluació i el reconeixement de tutors i tutores, en funció dels seus coneixements i experiència en les tasques assistencials, docents i de recerca, com també del grau de compliment dels objectius assistencials i investigadors del centre sanitari en què presten els seus serveis, i, associada a aquesta avaluació, el reconeixement individual d'una compensació econòmica per l'acció tutorial desenvolupada d'acord amb uns criteris de qualitat, ha de contribuir a l'objectiu de millora progressiva en la formació integral dels i de les especialistes en formació i, en conseqüència, contribuir també a la millora del sistema sanitari.
Atesa la conveniència de continuar amb el sistema d'avaluació de tutors i tutores d'especialistes en formació escau que el Departament de Salut, mitjançant un sistema de convocatòria pública, procedeixi a avaluar i reconèixer, si s'escau, el dret a percebre la compensació econòmica inherent a una avaluació considerada satisfactòria, d'acord amb el barem de mèrits de la convocatòria, d'una manera homogènia per a tots els centres sanitaris acreditats per a la formació d'especialistes en ciències de la salut de la xarxa sanitària de Catalunya.
La resolució final d'aquest procediment és l'acreditació de la tasca de tutor o tutora per part del Departament de Salut.
Enguany, tenint en compte la durada dels programes formatius d'especialitats, escau també convocar el procés de reacreditació, amb els mateixos efectes que l'acreditació, quant a reconeixement i compensació econòmica, per aquells tutors i tutores que han estat acreditats anteriorment pel Departament de Salut.
Atès el que disposa l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
L'objecte d'aquesta Ordre és fer pública la convocatòria dels procediments de reacreditació i d'acreditació, per part del Departament de Salut, de 675 places en total de tutors i tutores d'especialistes en formació d'especialitats de medicina, farmàcia, química, biologia, bioquímica, psicologia i radiofísica, de centres sanitaris acreditats per a la formació d'especialistes en ciències de la salut de la xarxa sanitària de Catalunya, que es distribueixen en els centres i les unitats docents que es detallen a l'annex 1 d'aquesta Ordre.
S'entén per tutor o tutora d'especialistes en formació el facultatiu o la facultativa especialista (especialitats de medicina, farmàcia, química, biologia, bioquímica, psicologia i radiofísica) d'un centre acreditat per a la formació especialitzada que té assignades les responsabilitats de planificar, gestionar, supervisar i avaluar tot el procés de formació i proposar, si s'escau, mesures de millora del programa de formació dels i de les especialistes en formació.
S'entén per acreditació interna la que atorga la comissió de docència del propi centre o unitat docent, i per acreditació la que realitza el Departament de Salut i comporta un reconeixement de l'acció tutorial amb efectes econòmics a favor del tutor o de la tutora d'un centre sanitari docent acreditat per a la formació d'especialistes en ciències de la salut de Catalunya.
S'entén per reacreditació la que realitza el Departament de Salut i comporta un reconeixement de l'acció tutorial amb efectes econòmics a favor del tutor o de la tutora acreditat o acreditada pel Departament de Salut, en un període anterior, d'un centre sanitari docent acreditat per a la formació d'especialistes en ciències de la salut de Catalunya.
Efectes de l'acreditació i de la reacreditació
Les resolucions de reacreditació i d'acreditació comporten per al personal facultatiu acreditat el reconeixement del dret a percebre la quantitat mensual de 245 euros en concepte de funció tutorial desenvolupada durant l'any 2009, amb càrrec a la partida pressupostària D/2260005 de l'Institut d'Estudis de la Salut.
D'aquest import es detrauran les càrregues fiscals que corresponguin.
En el supòsit que les tasques tutorials desenvolupades tinguin una durada inferior a un any la quantia de la compensació serà proporcional al temps de realització efectiva d'aquestes tasques.
La reacreditació i l'acreditació de tutors i tutores d'especialistes en formació d'especialitats de medicina, farmàcia, química, biologia, bioquímica, psicologia i radiofísica corresponen al conseller o consellera de Salut, a proposta del director o directora de l'Institut d'Estudis de la Salut.
Requisits per optar a la reacreditació
5.1 Per poder optar a la reacreditació, el o la professional ha de complir els requisits següents:
a) Haver estat acreditat o acreditada externament com a tutor o tutora d'especialistes en formació pel Departament de Salut en anteriors convocatòries.
b) Haver estat avaluat o avaluada positivament durant el període de durada de l'acreditació externa per part del o la cap d'estudis.
c) No ser la persona responsable assistencial màxima de la seva especialitat ni realitzar preferentment tasques de gestió i/o recerca.
d) Tenir assignat personal especialista en formació en la data de publicació d'aquesta convocatòria al Diari Oficial de la Generalitat de Catalunya.
2 Correspon a l'òrgan competent de l'Institut d'Estudis de la Salut comprovar d'ofici els requisits corresponents a les lletres a) i c) d'aquest article.
La resta de requisits establerts s'han d'acreditar documentalment mitjançant un certificat del o de la cap d'estudis.
5.3 Si la persona candidata és reacreditada, el o la cap d'estudis, per tal de garantir la continuïtat efectiva de l'acció tutorial i prèviament a l'inici de la percepció de la remuneració econòmica de tutor o tutora associada a aquesta convocatòria, ha de certificar el període real de la tutorització, seguint el model normalitzat establert a l'annex 2 d'aquesta Ordre.
Persones que poden optar a l'acreditació
6.1 Per poder optar a l'acreditació, el o la professional ha de complir els requisits següents:
a) Acreditar un mínim de dos anys d'experiència assistencial com a especialista.
b) No ser la persona responsable assistencial màxima de la seva especialitat ni realitzar preferentment tasques de gestió i/o recerca.
c) Haver estat acreditat internament com a tutor o tutora d'especialistes en formació pel centre sanitari docent acreditat, amb una anterioritat mínima d'un any a la data de publicació d'aquesta convocatòria en el Diari Oficial de la Generalitat de Catalunya.
d) A aquests efectes, el centre docent, a través del o de la cap d'estudis, ha de remetre la llista de les acreditacions internes de tutors i tutores, amb la data d'acreditació, a la Direcció de l'Institut d'Estudis de la Salut abans que finalitzi el termini de presentació de sol·licituds.
e) Tenir assignat personal especialista en formació com a mínim amb un any d'anterioritat a la data de publicació d'aquesta convocatòria en el Diari Oficial de la Generalitat de Catalunya.
6.2 Si la persona candidata és acreditada, el o la cap d'estudis, per tal de garantir la continuïtat efectiva de l'acció tutorial i prèviament a l'inici de la percepció de la remuneració econòmica de tutor o tutora associada a aquesta convocatòria, ha de certificar el període real de la tutorització, d'acord amb el model normalitzat establert a l'annex 2 d'aquesta Ordre.
7.1 Les sol·licituds per prendre part en aquesta convocatòria han de ser formulades, en un document normalitzat, de reacreditació o d'acreditació, segons correspongui, i s'han d'adreçar al director o la directora de l'Institut d'Estudis de la Salut.
Els impresos de sol·licitud es facilitaran gratuïtament en el Registre de l'Institut d'Estudis de la Salut (carrer Roc Boronat, 81-95, 08005 Barcelona) o es poden obtenir en la pàgina web http://www.gencat.cat/salut/ies.
7.2 Els documents normalitzats de sol·licituds, juntament amb la documentació acreditativa del compliment dels requisits establerts, s'han de presentar acompanyats d'una memòria de l'acció tutorial on constin les dades del centre i l'especialitat de la persona interessada i documents acreditatius dels mèrits curriculars corresponents al perfil clínic, docent i de recerca, d'acord amb el que consta en l'article 8.
En el cas que per a l'acreditació interna, el centre sanitari hagi aplicat els criteris de valoració establerts en els apartats 2 i 3 de l'article 8, els mèrits curriculars es podran acreditar mitjançant certificació lliurada pel secretari o per la secretària de la comissió de docència amb el vist-i-plau del o de la cap d'estudis on consti la data de la reunió de la comissió de docència i la valoració atorgada en cadascun dels mèrits curriculars corresponents al perfil clínic, docent i de recerca.
En aquests casos, l'Institut d'Estudis de la Salut es reserva el dret de realitzar auditories docents en els centres en relació amb el procés dut a terme en els centres docents per a l'acreditació interna dels tutors i tutores.
7.3 El termini de presentació de les sol·licituds de reacreditació i d'acreditació i els documents esmentats als apartats 5.3, 6.2 i 7.2 és de 30 dies naturals, comptadors a partir de l'endemà de la publicació d'aquesta convocatòria en el Diari Oficial de la Generalitat de Catalunya.
7.4 Les sol·licituds i els documents preceptius es poden presentar en el Registre de l'Institut d'Estudis de la Salut, a l'adreça abans indicada, o per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Criteris d'avaluació a la reacreditació i l'acreditació
8.1 La memòria de l'acció tutorial s'avaluarà com apta o no apta.
Són aspectes a avaluar els següents:
a) Pla individual de formació de cadascuna de les persones residents tutoritzades durant l'any anterior a aquesta convocatòria, que inclou el calendari de rotacions i els objectius docents de cadascuna de les rotacions.
b) Reunions amb els i les residents.
S'han de tenir en compte els aspectes següents:
Contingut i metodologia de les reunions.
c) Accions concretes realitzades pel tutor o tutora per tal de guiar o conduir l'aprenentatge dels i de les residents (sessions clíniques per a residents, cursos, formació complementària, etc.).
d) Autoavaluació de la seva tasca com a tutor o tutora.
e) Identificació de propostes de millora basant-se en les pròpies capacitats com a tutor o tutora.
8.2 Els criteris d'avaluació per a la reacreditació i l'acreditació dels mèrits curriculars de tutors i tutores de totes les especialitats, llevat de medicina de família i comunitària, són els següents:
Elaboració de protocols, guies, vies...
Formació continuada en temes de l'especialitat
Formació continuada de l'àrea docent
Activitat en formació de residents
Activitat en formació universitària
Valoració qualitativa del o de la cap d'estudis
Col·laborador o col·laboradora o membre de grups de recerca
(*) Obligatori només per a l'acreditació
(**) Obligatori només per a la reacreditació
El mínim de crèdits necessaris per a la reacreditació establerts per a cadascun dels perfils s'han d'haver obtingut entre els 3 i 5 anys immediatament anteriors a la reacreditació.
El mínim de crèdits necessaris per a l'acreditació establerts per a cadascun dels perfils s'han d'haver obtingut en els 5 anys immediatament anteriors a l'acreditació.
En l'annex 3 d'aquesta Ordre es detallen els ítems valorats en cadascun dels apartats assenyalats en els perfils clínic, docent i investigador.
Els criteris d'avaluació per a la reacreditació i l'acreditació dels mèrits curriculars de tutors i tutores de l'especialitat de medicina de família i comunitària són els següents:
Activitats de formació continuada de l'àrea clínica
Valoració d'una autoavaluació (self audit)
Valoració qualitativa del director o directora de l'equip
Prova d'avaluació de la competència
Activitats específiques de la pràctica clínica
Activitats de formació continuada de l'àrea docent
Compliment activitats d'avaluació/valoració formativa*
Valoració qualitativa del coordinador o coodinadora
Activitats com a docent en cursos, seminaris, tallers i altres
Col·laboració en la formació de pregrau o tutorització
Càrrecs de professor associat o professora associada
Activitats de formació continuada de l'àrea de recerca**
Treballs científics publicats i comunicacions a congressos
(*) Obligatori només per a la reacreditació
(**) Obligatori només per a l'acreditació
El mínim de crèdits exigits en cada perfil s'han d'haver obtingut entre els 4 anys immediatament anteriors tant per a la reacreditació com per a l'acreditació.
A l'annex 4 d'aquesta Ordre es detallen els ítems valorats en cadascun dels apartats assenyalats en els perfils clínic, docent i investigador.
9.1 Per a l'anàlisi i l'estudi de les sol·licituds que es formulin s'ha de constituir un comitè d'avaluació que està integrat per:
9.1.1 La presidència, exercida pel director o directora de l'Institut d'Estudis de la Salut o persona en qui delegui.
9.1.2 La vicepresidència, exercida pel president o presidenta de la Xarxa de Comissions de Docència de Catalunya.
a) Una persona en representació de la Xarxa de Comissions de Docència de Catalunya.
b) Dues persones tutores d'atenció primària.
c) Dues persones tutores de l'àmbit hospitalari.
d) Una persona tutora de l'àmbit de la salut mental.
e) Un màxim de tres persones presidentes de comissions de docència, designades per la Xarxa de Comissions de Docència de Catalunya.
f) Un màxim de tres persones membres en representació de l'Institut d'Estudis de la Salut entre persones professionals expertes en l'àmbit de la formació sanitària especialitzada i/o en les metodologies docents i d'avaluació i en les especialitats objecte d'avaluació.
9.1.4 La secretària, amb veu però sense vot, exercida per una persona tècnica de l'Institut d'Estudis de la Salut.
9.2 Les vocalies són nomenades pel director o directora de l'Institut d'Estudis de la Salut i, llevat de les que ho són en representació de l'Institut d'Estudis de la Salut, la resta ho són a proposta del president o presidenta de la Xarxa de Comissions de Docència de Catalunya.
La composició nominal dels o de les membres del comitè d'avaluació que en cada convocatòria es constitueixi, s'ha de fer publica a través de la pàgina web i el tauler d'anuncis de l'Institut d'Estudis de la Salut, dins del termini de presentació de sol·licituds.
9.3 El comitè d'avaluació pot sol·licitar l'assessorament en les seves tasques de persones expertes en metodologies avaluatives i en processos de formació, les quals tindran veu però no tindran vot.
9.4 L'Institut d'Estudis de la Salut ha de facilitar el suport tècnic, personal i material necessari per poder dur a terme els procediments de reacreditació i d'acreditació.
9.5 El funcionament i el règim d'acords del comitè d'avaluació s'ha d'ajustar a les disposicions generals reguladores del funcionament dels òrgans col·legials de l'Administració de la Generalitat.
Les persones membres del comitè s'abstindran d'intervenir en el procediment o podran ser recusades si concorren causes legalment establertes en els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Les persones membres del comitè d'avaluació, així com els experts o expertes que s'hi incorporin, podran rebre les dietes i les indemnitzacions que els corresponguin d'acord amb la normativa vigent.
9.6 El comitè d'avaluació es reuneix, un cop exhaurit el termini previst per a la presentació de sol·licituds, amb la finalitat d'analitzar les sol·licituds presentades d'acord amb els criteris de valoració establerts en aquesta convocatòria.
El comitè d'avaluació ha d'analitzar en primer lloc les sol·licituds de reacreditació i donarà trasllat de cadascuna de les sol·licituds presentades al director o directora de l'Institut d'Estudis de la Salut, que elevarà al conseller o consellera de Salut la corresponent proposta de resolució.
El comitè d'avaluació analitzarà seguidament les sol·licituds d'acreditació i donarà trasllat de cadascuna de les sol·licituds presentades al director o directora de l'Institut d'Estudis de la Salut, que elevarà al conseller o consellera de Salut la corresponent proposta de resolució.
En el cas que el nombre total de propostes de resolució favorables sigui superior al nombre màxim de places de tutor o tutora a acreditar a cada centre, d'acord amb el previst en l'annex 1, les places s'assignaran seguint l'ordre de la valoració obtinguda, de més a menys.
En cas de d'empat, s'aplicaran de manera successiva els criteris de desempat següents:
Nombre total de persones residents tutoritzades el darrer any
Fins a dos o dues residents: 0,5 crèdits
Tres o quatre residents: 1 crèdit
Formació específica per la tasca de tutor o tutora realitzada en els darrers 4-5 anys
Quatre o cinc crèdits: 1,5 crèdits
Comunicacions i publicacions (amb un màxim de 3 crèdits), en els darrers 4-5 anys
Comunicacions a congressos: 0,5 crèdits (1 crèdit si és el primer o primera signant).
Publicacions: 1 crèdit (2 crèdits si és el primer o primera signant).
10.1 El termini màxim per resoldre i notificar les resolucions dels procediments de reacreditació i d'acreditació per part del Departament de Salut és de quatre mesos des que finalitzi el termini de presentació de sol·licituds, transcorreguts els quals, i sense que s'hagi dictat resolució expressa, s'entén que la sol·licitud s'ha desestimat.
Les resolucions de reacreditació i d'acreditació tenen una durada igual a la durada del programa de l'especialitat corresponent.
10.2 La resolució motivada que recaigui s'ha de notificar a la persona interessada i a la comissió de docència.
10.3 La desestimació de la sol·licitud no comporta la revocació o suspensió de l'acreditació interna atorgada per la comissió de docència del centre sanitari acreditat per a la formació especialitzada, que es regeix pels seus propis criteris.
10.4 La resolució d'atorgament o denegació de la reacreditació i de l'acreditació posa fi al procediment administratiu i contra aquesta resolució es pot interposar recurs potestatiu de reposició davant el conseller o consellera de Salut en el termini d'un mes comptador des de l'endemà de rebre la notificació de la resolució, d'acord amb allò que estableixen els articles 116 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú, o recurs contenciós administratiu davant el Tribunal Superior de Justícia de Catalunya, en el termini de 2 mesos a partir del mateix moment, d'acord amb el que estableix la Llei 29/1998, de 13 de juliol, reguladora de la jurisdicció contenciosa administrativa.
Suspensió de la reacreditació i de l'acreditació
11.1 Els efectes del reconeixement amb efectes econòmics resten en suspens en tots aquells supòsits de suspensió de la vinculació jurídica del o de la professional amb el centre o unitat docent on presta serveis i també en els períodes en els quals el o la professional no tingui assignades persones especialistes en formació, per causes alienes a la persona interessada.
11.2 La comissió de docència ha de notificar a la Direcció de l'Institut d'Estudis de la Salut la concurrència de causes de suspensió i la data d'efectes de la suspensió, així com l'aixecament d'aquesta suspensió.
Extinció de la reacreditació i de l'acreditació
12.1 La reacreditació i l'acreditació s'extingeixen quan s'extingeix l'acreditació interna.
12.2 La comissió de docència ha de notificar a la Direcció de l'Institut d'Estudis de la Salut la concurrència de causes d'extinció i la data d'efectes de l'extinció.
12.3 L'extinció de la reacreditació i de l'acreditació suposa la dels drets econòmics que se'n deriven.
Aquesta Ordre entra en vigor l'endemà de la seva publicació en el Diari Oficial de la Generalitat de Catalunya.
Nombre màxim de tutors i tutores per centres i especialitats a reacreditar i acreditar
Ciutat Sanitària i Universitària de Bellvitge
Fundació Hospital Comarcal Sant Antoni Abat
Hospital de la Santa Creu i Sant Pau
Hospital de la Santa Creu Jesús
Unitat docent de medicina de família i comunitària
Fundació Hospital Sant Pau i Santa Tecla
Serveis de Salut Integrats Baix Empordà
Unitat docent de psiquiatria i psicologia clínica
H. Psiquiàtric Universitari I. Pere Mata - Reus
Informe anual de seguiment del o de la cap d'estudis
Nombre de persones residents assignades i mesos de tutorització.
Ha complert amb les reunions pactades amb les persones residents?
Porta un control efectiu de les avaluacions de les seves persones residents després de cada rotació? (obligatori).
Ha presentat una memòria anual de les seves activitats? (obligatori).
Ítems valorats en cadascun dels apartats assenyalats en els perfils clínic, docent i de recerca de tutors i tutores de totes les especialitats en ciències de la salut, llevat dels de medicina de família i comunitària
Temps dedicat a activitats directament relacionades amb tasques assistencials del seu àmbit.
Atenció mèdica continuada (guàrdies).
Aquest apartat només és valorable en les especialitats que tenen guàrdies de la pròpia especialitat o del seu tronc.
Treballa en grups interdisciplinars (amb professionals d'altres especialitats).
L'organització assistencial es fa per processos
Treballa en equip (dintre de la mateixa especialitat)
Forma part d'un grup de treball estable dintre de l'hospital
Forma o ha format part d'un grup de treball transitori
Elaboració de protocols, guies, vies
Protocols d'una sola especialitat
Protocols en que intervé més d'una especialitat, guies o vies
Formació continuada en temes de l'especialitat.
Cursos, seminaris, tallers i altres organitzats pels centres sanitaris, societats científiques, universitats o altres entitats reconegudes oficialment en l'àmbit internacional, estatal i/o autonòmic: 0,1 punts per crèdit de FMC o per 10 hores de formació.
Als efectes d'aquesta Ordre s'entén que és la persona responsable assistencial de l'especialitat o, en el cas que n'hi hagi més d'una, aquella de qui depèn orgànicament el tutor o tutora.
La puntuació mínima s'aplica només a l'acreditació.
No hi ha mínim per a la reacreditació.
Activitats amb grups de pacients (associacions, educació sanitària).
Altres que la comissió de docència consideri d'interès.
Formació continuada en l'àrea docent.
a) Temàtica pedagògica o docent.
b) Temes de suport a la pràctica clínica i a la docència: comunicació, gestió de persones (lideratge, resolució de conflictes, treball en equip, etc.), gestió clínica i bioètica, organitzats pels centres, societats científiques, universitats o altres entitats reconegudes oficialment en l'àmbit internacional, estatal i/o autonòmic.
0,1 Crèdit per crèdit o 10 hores de curs.
Ha de tenir 0,2 punts de formació en formació continuada en l'àrea docent, o bé comprometre's a adquirir-los en el primer any.
En aquest cas la continuïtat de l'acreditació, després del primer any, queda condicionada al compliment del compromís.
Participació en la formació de residents.
Als efectes d'aquesta Ordre, s'entén com a facultatiu o facultativa responsable l'especialista que té un o una resident sota la seva responsabilitat docent durant una rotació i col·labora en la seva formació i en la seva avaluació.
Ha estat professor o professora en classes o tallers per a residents: 0,2 crèdits per hora de classe o taller.
Comunicacions a congressos del residents amb el seu suport.
Un o una resident ha de ser el primer o primera signant i el tutor o tutora o candidat a tutor o candidata a tutora ha de constar entre els o les signants.
0,25 crèdit per cada comunicació
Publicacions en les que participa el o la resident (indexada): 0,5 crèdits per cada publicació.
Participació en la formació universitària
Professor o professora de pràctica o amb estudiants a càrrec
Participació en la formació continuada
Informe qualitatiu del o de la cap d'estudis
Avaluació de les persones residents.
A partir dels fulls d'avaluació anuals de les persones residents.
Es considera que l'avaluació és negativa quan la mitjana és menor de 2 en una escala de 0 a 5.
Complimentació per part de les seves persones residents del llibre
Realització d'un mínim de 3 entrevistes per resident i any
Avaluacions de totes les rotacions dels seus o de les seves residents
Membre de la comissió nacional de l'especialitat.
Col·laborador o col·laboradora o membre d'un grup de recerca
Col·laborador o col·laboradora ocasional
Publicacions en llibres i revistes indexats.
1r o 1a signant o últim o última
Ponència o comunicació a congressos internacionals.
Ponència o comunicació a congressos nacionals.
De fundacions o societats científiques
Membre consultor o consultora / referent de revistes científiques.
Director o directora o membre de comitès científics de reunions i congressos d'àmbit autonòmic, estatal o internacional.
Participació en estudis multicèntrics i xarxes.
Ítems valorats en cadascun dels apartats assenyalats en els perfils clínic, docent i investigador de tutors i tutores de l'especialitat de medicina de família i comunitària
Activitats de formació continuada de l'àrea clínica.
Cursos, seminaris, tallers i altres organitzats per les unitats docents, societats científiques, universitats o altres entitats reconegudes oficialment a nivell internacional, estatal i/o autonòmic, amb programa editat, control d'assistència, avaluació i certificat de suficiència.
S'inclouen en aquest apartat els cursos de suport a la pràctica clínica: comunicació, gestió d'incapacitat temporal, qualitat, bioètica, etc.
5 hores = 1 crèdit de l'activitat = 0,25 crèdits d'acreditació docent.
Valoració d'un self audit o autoavaluació.
D'acord amb els paràmetres següents:
Valoració qualitativa del director o directora de l'equip.
Valoració pel comitè d'avaluació i acreditació de la unitat docent d'acord amb l'informe del director o directora de l'equip realitzat a partir de les dades disponibles sobre els 4 darrers anys.
El director o directora de l'equip ha d'argumentar amb dades objectives (grau de acompliment de les direccions per objectius) que el tutor o tutora està al voltant de la mitjana de l'entitat.
L'informe del director o directora de l'equip serà valorat pel coordinador o coordinadora docent del centre.
Prova d'avaluació de la competència.
Superació d'una prova específica d'avaluació de la competència realitzada per una institució amb reconeixement oficial internacional, estatal i/o autonòmic.
Els crèdits són vàlids durant un període de 10 anys.
Activitats específiques de pràctica clínica.
Habilitats tècniques: crioteràpia, doppler, cirurgia menor, infiltracions, conducció de grups de pacients, activitats comunitàries, activitats de medicina comunitària, atenció continuada.
S'han d'aportar certificats o documents firmats pel director o directora del centre que certifiquin que es desenvolupen de habitualment aquest tipus de tècniques o habilitats.
Estades en altres centres, pertinença a grups de treball clínic, elaboració de guies, realització de protocols
Activitat en societats científiques i al Departament de Salut
Activitat en l'entitat on es treballa
Activitats de formació continuada de l'àrea docent.
Cursos, seminaris, tallers i altres sobre tècniques pedagògiques o docents organitzats per les unitats docents, societats científiques, universitats o altres entitats reconegudes oficialment a nivell internacional, estatal i/o autonòmic, amb programa editat, control d'assistència, avaluació i/o certificat de suficiència realitzats en els darrers 4 anys.
5 hores=1 crèdit d'activitat= 0,25 crèdits d'acreditació docent
En cas de realitzar un màster o una diplomatura no és obligatori realitzar les hores de formació continuada.
Els crèdits son vàlids durant un període de 10 anys
Valorades a partir dels fulls d'avaluació anuals de l'últim any de residència i de les rotacions en la consulta del tutor o tutora.
Es considera que l'avaluació és negativa quan la mitjana de tots els ítems sigui inferior a 1 en una escala de 0 a 3.
Acompliment de les activitats d'avaluació i valoració formativa.
Acompliment per part de les seves persones residents del Llibre de la persona resident o portafoli.
Tutorització (realitzar un mínim de 3 entrevistes / any per persona resident i enviar a la unitat docent els fulls corresponents complimentats).
Acompliment de les tasques per valorar el progrés competencial de la persona resident establertes per les unitats docents de Catalunya.
Per cada un dels tres aspectes a valorar
Valoració qualitativa del coordinador o coordinadora docent.
Valoració pel comitè d'avaluació i acreditació de la unitat docent d'acord amb l'informe del coordinador o coordinadora docent.
La valoració del coordinador o coordinadora docent de centre correspon al coordinador o coordinadora de la unitat docent.
Activitats com a docent en cursos, seminaris, tallers i altres.
Professor o professora en cursos, seminaris, tallers i altres organitzats per les unitats docents, societats científiques, universitats o altres entitats reconegudes oficialment a nivell internacional, estatal i/o autonòmic, amb programa editat i acreditació de les hores impartides.
S'exclouen les activitats docents pròpies del professorat titular o associat.
Col·laboració en la formació de pregrau en el centre o tutorització de metges o metgesses en règim d'estada en el centre.
Estudiant o metge o metgessa / més
Càrrecs de professor associat o professora associada o titular de la universitat.
Altres mèrits en el perfil docent.
Altres activitats en l'àrea docent que no preveuen els apartats anteriors en els darrers 4 anys com, per exemple, ser coordinador o coordinadora docent de centre, pertànyer a un grup de treball o participar en tasques docents.
En la valoració dels mèrits d'aquest apartat s'ha de diferenciar en funció de si l'activitat es fa en l'àmbit de la unitat docent, autonòmic o estatal.
Activitats de formació continuada de l'àrea de la recerca.
Cursos, seminaris i tallers organitzats per les unitats docents, societats científiques, universitats o altres entitats reconegudes oficialment a nivell internacional, estatal i/o autonòmic, amb programa editat, control d'assistència, avaluació i certificat d'assistència.
Crèdits: 5 hores=1 crèdit de l'activitat=0,25 crèdits d'acreditació docent
Treballs científics publicats i comunicacions a congressos i reunions científiques.
Treballs científics publicats: revistes d'àmbit estatal o internacional.
No es valoraran els publicats en revistes o butlletins que no utilitzin la metodologia d'avaluació d'experts (peer review) com a pas previ per a la publicació d'originals.
Capítol llibre, revisió o editorial
Comunicacions a congressos i reunions científiques d'àmbit estatal, autonòmic o internacional:
Les presentades en congressos i reunions científiques d'àmbit local es valoraran la meitat.
Si és un dels tres primers autors o de les tres primeres autores es comptabilitzarà el doble.
Es valorarà en funció de la importància de la beca o premi segons l'àmbit (regional, autonòmic, estatal, internacional), import econòmic, tipus i prestigi de l'entitat que atorga el premi o beca i gra de competitivitat.
Fundacions o societats científiques
Membre consultor o consultora/referent de revistes científiques
i de comitès científics de reunions i congressos
d'àmbit autonòmic, estatal o internacional
Investigador o investigadora d'estudis multicèntrics